CELEX: 62009CA0485
Language: mt
Date: 2011-06-30 00:00:00
Title: Kawża C-485/09: Sentenza tal-Qorti tal-Ġustizzja (Is-Sitt Awla) tat- 30 ta’ Ġunju 2011 (talba għal deċiżjoni preliminari ta’ Finanzgericht Hamburg — il-Ġermanja) — Viamex Agrar Handels GmbH vs Hauptzollamt Hamburg-Jonas (Direttiva 91/628/KEE — Kapitolu VII, punt 48(5) tal-anness — Regolament (KE) Nru 615/98 — Artikolu 5(3) — Ħlasijiet lura fuq l-esportazzjoni — Protezzjoni tal-annimali tal-ifrat matul it-trasport bil-ferrovija — Kundizzjonijiet ta’ ħlas għall-ħlasijiet lura fuq l-esportazzjoni tal-annimal tal-ifrat — Osservanza tad-dispożizzjonijiet tad-Direttiva 91/628/KEE — Prinċipju ta’ proporzjonalità)

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/5
            
         Sentenza tal-Qorti tal-Ġustizzja (Is-Sitt Awla) tat-30 ta’ Ġunju 2011 (talba għal deċiżjoni preliminari ta’ Finanzgericht Hamburg — il-Ġermanja) — Viamex Agrar Handels GmbH vs Hauptzollamt Hamburg-Jonas
   (Kawża C-485/09) (1)
   
   (Direttiva 91/628/KEE - Kapitolu VII, punt 48(5) tal-anness - Regolament (KE) Nru 615/98 - Artikolu 5(3) - Ħlasijiet lura fuq l-esportazzjoni - Protezzjoni tal-annimali tal-ifrat matul it-trasport bil-ferrovija - Kundizzjonijiet ta’ ħlas għall-ħlasijiet lura fuq l-esportazzjoni tal-annimal tal-ifrat - Osservanza tad-dispożizzjonijiet tad-Direttiva 91/628/KEE - Prinċipju ta’ proporzjonalità)
   2011/C 252/06
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Hamburg
   
      Partijiet fil-kawża prinċipali
   
   
      Rikorrenti: Viamex Agrar Handels GmbH
   
      Konvenuta: Hauptzollamt Hamburg-Jonas
   
      Suġġett
   
   Talba għal deċiżjoni preliminari — Finanzgerich Hamburg — Interpretazzjoni tad-Direttiva tal-Kunsill 91/628/KEE, tad-19 ta’ Novembru 1991, dwar il-protezzjoni tal-annimali waqt it-trasport u li temenda d-Direttivi 90/425/KEE u 91/496/KEE (ĠU Edizzjoni Speċjali bil-Malti, Kapitolu 3, Vol. 12, p. 133), kif emendata bid-Direttiva tal-Kunsill 95/29/KE, tad-29 ta’ Ġunju 1995 (ĠU Edizzjoni Speċjali bil-Malti, Kapitolu 3, Vol. 17, p. 466) u, b’mod partikolari, tal-punt 48(5) tal-Kapitolu VII tal-Anness ta’ din id-direttiva, kif ukoll tal-Artikolu 5(3) tar-Regolament tal-Kummissjoni (KE) Nru 615/98, tat-18 ta’ Marzu 1998, li jippreskrivi regoli dettaljati għall-applikazzjoni tas-sistema ta’ ħlasijiet lura fuq l-esportazzjoni fir-rigward tal-benesseri tal-annimali tal-ifrat ħajjin matul it-trasport (ĠU L 82, p. 19) — Trasport bil-ferrovija ta’ annimali tal-ifrat — Applikabbiltà tar-regoli dwar il-protezzjoni tal-annimali li jikkonċernaw l-intervalli ta’ tisqija u ta’ tmigħ u dwar il-ħinijiet tal-vjaġġ u l-perijodi ta’ mistrieħ
   
      Dispożittiv
   
   
               (1)
            
            
               Il-Kapitolu VII, punt 48(5) tal-Anness tad-Direttiva tal-Kunsill 91/628/KEE, tad-19 ta’ Novembru 1991, dwar il-protezzjoni tal-annimali waqt it-trasport u temenda d-Direttivi 90/425/KEE u 91/496/KEE, kif emendat bid-Direttiva tal-Kunsill 95/29/KE, tad-29 ta’ Ġunju 1995, japplika b’mod partikolari għat-trasport bil-ferrovija.
            
         
               (2)
            
            
               Fil-każ fejn il-ksur tad-Direttiva 91/628, kif emendata bid-Direttiva 95/29, li ma rriżultax fil-mewt ta’ annimali ttrasportati, l-awtoritajiet kompetenti tal-Istati Membri u l-qrati tagħhom, fl-eżerċizzju tal-istħarriġ tagħhom, għandhom japplikaw l-Artikolu 5(3) tar-Regolament tal-Kummissjoni (KE) Nru 615/98, tat-18 ta’ Marzu 1998, li jippreskrivi regoli dettaljati għall-applikazzjoni tas-sistema ta’ ħlasijiet lura fuq l-esportazzjoni fir rigward tal-benesseri tal-annimali tal-ifrat ħajjin matul it-trasport, b’mod konsistenti mal-prinċipju ta’ proporzjonalità, billi jrrifjutaw il-ħlasijiet lura fuq l-esportazzjoni fir-rigward ta’ annimali li fil-konfront tagħhom id-dispożizzjonijiet tal-imsemmija direttiva dwar il-benesseri tagħhom ma jkunux ġew osservati.
            
         
      (1)  ĠU C 37, 13.2.2010